open-index/open-wikipedia-markdown huggingface dataset:
Igrexa de San Bartolomeu Apóstolo (Caná)

A **Igrexa de San Bartolomeu Apóstolo** (en hebreo: *כנסיית בית ברתולומאוס השליח*; en latín: *Ecclesia Sancti Bartholomei Apostoli*)  é unha igrexa católica administrada pola orde Franciscana en Caná no actual Israel, construída en honra ao lugar onde a tradición indica que estivo algunha vez o apóstolo San Bartolomeu. A igrexa foi fundada en 1885.

Bartolomeu é un dos apóstolos que segundo a Biblia estaban presentes no milagre dos peixes: "Despois disto, novamente se apareceu Xesús aos seus discípulos na beira do lago Tiberíades. E fíxose presente como segue. Estaban reunidos Simón Pedro, Tomás o Xemelgo, Natanael de Caná de Galilea, os fillos do Zebedeo e outros dous discípulos." (Xoán 21, 1-2)

Fronte á igrexa hai catro pilastras e unha xanela redonda enriba da porta do templo. No centro hai unha inscrición en latín: "*DOM S NATHANAELIS BARTHOLOMAEI APOSTOLI*" (que quere dicir: o apóstolo Natanael Bartolomeu). O altar álzase sobre unha plataforma elevada, e en fronte, dous pares de columnas de pequeno porte teñen capiteis corintios, ademais un baixorrelevo representa a reunión de Natanael e Filipe o Apóstolo. Adxunto hai un cemiterio pequeno.

## Galería 

Ficheiro:Church of Bartholomew (Kafr Kanna) (1).JPG|Fachada principal, cunha inscrición.
Ficheiro:Roman Catholic Chapel of the Apostle Bartholomew (Nathanael), Cana, Galilee, Israel 08.jpg|Parte superior da fachada principal.
Ficheiro:Roman Catholic Chapel of the Apostle Bartholomew (Nathanael), Cana, Galilee, Israel 03.jpg|Altar na capela do apóstolo Bartolomeu (Natanael).
miniatura|Vista interna.

## Notas 
## Véxase tamén 
### Outros artigos
* Igrexa católica
Rosinha Garotinho

**Rosângela Barros Assed Matheus de Oliveira** (Itaperuna, 6 de abril de 1963) é unha política, locutora e presentadora de televisión brasileira.

## Historia 
Foi a primeira muller en ser electa gobernadora do estado do Río de Xaneiro. Electa en 2002, sucedeu a Benedita de Silva, que estaba a exercer o cargo debido á renuncia do entón gobernador Anthony Garotinho, marido de Rosinha, que se afastou do cargo para concursar á Presidencia da República. Durante a campaña usou o nome **Rosinha Garotinho**, para ter a súa imaxe asociada á do marido, que na época posuía máis do 80% de aprobación popular. Garotinho é o apelido que o seu marido usa e que consecuentemente ela utilizou, non sendo un sobrenome.

Filla do ferroviario Gandur Assed e da profesora de primaria Wilmar Barros Assed, naceu en Itaperuna, tradicional reduto de descendentes de árabes. Habitante de Campos desde a mocidade, Rosinha sempre foi afeccionada ao teatro. Actuou no teatro amador desde o catro anos até os 26. Aos dezaseis anos, durante o ensaio dunha peza, coñeceu a Garotinho, con quen casou en 1981.

Formouse como profesora no Colexio Batista Fluminense e traballou como locutura en Campos, nas radios Difusora, Continental, Cultura e Litoral.

Durante o goberno do seu marido foi secretaria de Acción Social e Cidadanía.

Ela e Garotinho tiveron catro fillos: Clarissa, Wladimir, Anthony e Clara. A parella aínda adoptou outro cinco fillos: Aparecida, Altamir, Amanda, Wanderson e David.

A filla da parella, Clarissa Garotinho, foi electa deputada provincial en 2010, e foi concelleira de 2009 a 2010 pola cidade de Río de Xaneiro. Rosinha asume publicamente a súa relixión (presbiteriana), e ten nos evanxélicos unha parte importante da súa base electoral.

## Gobernadora do Estado do Río de Xaneiro 
Como gobernadora, Rosinha homologou unha lei que instituía o ensino relixioso nas escolas públicas, iniciativa do deputado provincial Carlos Días.

Durante o seu goberno foi inaugurada a estación Cantagalo da Liña 1 do Metro de Río de Xaneiro. Recuperou a bancada do estadio de Maracaná.

Recuperou a gandaría leiteira do estado, intervindo na Parmalat para salvar empregos. Na área Social creouse o programa Paif (Programa de Atención Integral á Familia).

No interior do estado, axudou a crear un Polo da Cederj e un Polo Téxtil no municipio de Río das Flores. Trouxo o Porto do Açu para Son João da Barra. Realizou melloras no saneamento e nas estradas no interior.

## Polémicas 
Durante o seu goberno, estableceuse un debate público sobre a relación polémica entre relixión e estado, especialmente no que se refire a orientacións educativas.

Un dos seus primeiros actos foi renovar os contratos de prestación de servizos con FÍAA.

## Notas
Elemento ultraconservado

Un **elemento ultraconservado** (abreviado UCE, do inglés *ultra-conserved element*) é unha rexión do ADN que é idéntica en polo menos dúas especies de seres vivos. Un dos primeiros estudos sobre UCEs mostrou que certas secuencias de ADN humanas dunha lonxitude de 200 nucleótidos ou maiores estaban totalmente conservadas (tiñan idéntica secuencia de nucleótidos) en ratas e ratos. Malia que a miúdo son secuencias de ADN non codificante, algúns elementos ultraconservados son transcricionalmente activos, orixinando moléculas de ARN non codificante.

## Evolución 
A perfecta conservación destes longos tramos de ADN crese que ten unha importancia evolutiva, xa que estas rexións parecen ter experimentado unha forte selección negativa durante de 300 a 400 millóns de anos. A probabilidade de encontrar elementos ultraconservados por azar (baixo evolución neutra) foi estimada como menor de 10−22 en 2,9 miles de millóns de bases. Un pequeno número deles que son transcritos foron asociados a carcinomas e leucemias humanas. Un estudo que compara os elementos ultraconservados entre humanos e o peixe *Takifugu rubripes* propuxo que foron importantes no desenvolvemento dos vertebrados. Varios elementos ultraconservados están localizados preto de reguladores transcricionais ou xenes do desenvolvemento. Outras funcións son a amplificación e a regulación do empalme do ARN.

## Notas 
## Véxase tamén 
### Outros artigos 
*Secuencia conservada
*Rexións aceleradas humanas
*Sintenia

### Bibliografía 
Ryu et al. BMC Evolutionary Biology 2012 http://www.biomedcentral.com/1471-2148/12/236
Josep Pedrerol

**Josep Pedrerol Alonso**, nado en Barcelona o 10 de setembro de 1965, é un xornalista catalán. Presenta o informativo deportivo «Jugones» en La Sexta e en Mega, o espazo resumo da xornada de Liga de Campións da UEFA «Champions Total» e o programa de tertulia deportiva «El chiringuito de Jugones».

## Notas 
## Véxase tamén 
### Bibliografía 
*
127 Hours

***127 Hours*** é un filme estadounidense de xénero dramático e biográfico dirixido, coescrito e producido por Danny Boyle que se estreou no 2010. Está protagonizado por James Franco que interpreta a Aron Ralston. En *127 Hours*, o barranquista Aron Ralston queda atrapado por un bloque de pedra nun canón de fenda illado de Blue John Canyon, no sueste de Utah, en abril de 2003. Foi producido por Everest Entertainment, Film4 Productions e HandMade Films.

O filme, baseado nas memorias de Ralston *Between a Rock and a Hard Place* (2004), foi escrito por Boyle e Simon Beaufoy, producido por Christian Colson e John Smithson, e conta con banda sonora de A. R. Rahman. Beaufoy, Colson e Rahman xa tiñan traballado anteriormente con Boyle en *Slumdog Millionaire* (2008). *127 Hours* foi ben recibido pola crítica e a audiencia, e foi nomeado a seis Premios Óscar, incluíndo mellor actor para Franco e mellor filme.

## Personaxes 
* James Franco como Aron Ralston
* Kate Mara como Kristi Moore
* Amber Tamblyn como Megan McBride
* Clémence Poésy como Rana
* Lizzy Caplan como Sonja Ralston
* Kate Burton como Donna Ralston
* Treat Williams como Larry Ralston

## Notas 
## Véxase tamén 
### Ligazóns externas 
* Páxina oficial 
* 
* Ficha en AllMovie 
* Ficha en BoxOfficeMojo 
* Ficha en RottenTomatoes
The Haunted House (filme de 1929)

***Steamboat Willie*** é unha curtametraxe clásica de animación de 1929 dirixida e producida por Walt Disney. O filme está protagonizado por Mickey Mouse, atrapado nunha casa enmeigada e obrigado a interpretar música. Foi dirixido por Walt Disney, quen tamén lle dá voz a Mickey; Ub Iwerks foi o animador principal e Carl Stalling escribiu a banda sonora.

*The Haunted House* tomou a animación da primeira curtametraxe da serie *Silly Symphony*, *The Skeleton Dance*, que foi estreada a comezos de 1929. *The Haunted House* foi a primeira animación de Mickey de temática de terror, seguida por *The Gorilla Mystery* (1930), *The Mad Doctor* (1933), *Lonesome Ghosts* (1937) e *Runaway Brain* (1995).

## Notas 
## Véxase tamén 
### Ligazóns externas 
*
Vallromanes

**Vallromanes** é un concello español  da provincia de Barcelona, en Cataluña. Está situado na comarca do Vallès Oriental.

## Historia
Ata o 1934, a área do actual concello pertencía a Montornès del Vallès para posteriormente ser concello propio.

A orixe da vila xira ó redor do castelo de Sant Miquel de Montornès, situado nunha elevación da cadea montañosa coñecida como Cordilleira Litoral. O castelo noméase por vez primeira no 1108. O seu dominio comprendía as parroquias de Montornès e de Vallromanes. Os seus señores eran os Montornès, pasando no século XVII a seren dominio dos señores Taverner. No 1718 reconstrúese o pazo señorial da torre *Tavernera*, pasando esta a ser o centro do señorío feudal e posteriormente a ser o centro da vida económica e social da vila.

Actualmente, Vallromanes é unha vila de segunda residencia, onde se teñen creado varias urbanizacións.

## Véxase tamén 
### Ligazóns externas 
* Sitio web do concello
Asociación Coro Gospel Vida

A **Asociación Coro Gospel Vida**, tamén coñecida simplemente como **Coro Gospel Vida**, é unha asociación cultural adicada á formación musical e cultural arredor da música gospel e á difusión da idiosincrasia propia deste xénero musical e cultural.
O seu eido de actuación é toda a comunidade galega e a súa sede atópase na cidade de Vigo.

## Historia
A Asociación creouse oficialmente no ano 2016, mais o seu percorrido cultural pódese rastrexar algún tempo antes da súa aparición no Rexistro de Asociacións da Xunta de Galicia, onde se pode atopar baixo o nome de "Asociación Coro Góspel Vida" entre as asociacións do eido central. A primeira referencia que se atopa na prensa local sobre esta asociación é no ano 2014 no diario La Voz de Galicia así como no Diario de Arousa.

No ano 2016 produciuse a federación da asociación na Federación de Coros Gospel de España, tamén coñecida polo seu acrónimo Fedegospel.

## Actividade
O Coro Gospel Vida, ademais de ser unha asociación cultural ten unha clara vertente solidaria, pois a recadación de todas as súas actividades, principalmente concertos, é doada a alguna causa social da localidade.

No ano 2014 as localidades nas que realizaron actividades solidarias foron Cangas do Morrazo, Ribeira e Bueu.

No ano 2015 visitaron coas súas actividades solidarias as localidades de Ferrol, Ribeira, Cangas do Morrazo, Bueu, Pontevedra e Vigo.

No ano 2016 visitaron novamente Bueu e por primeira vez Santiago de Compostela, onde colaboraron na gravación do programa 1500 de "Nacer de Novo" para a Televisión de Galicia. Además, neste ano realizaron en Vigo un taller de dous días sobre a música gospel co director e compositor sueco Joakim Arenius.

No ano 2017 realizaron en Bueu as II Xornadas Gospel Vida contando coa participación de Nancy Roncesvalles, directora do Coro Gospel de Madrid. Ademais, realizaron concertos en Moaña, Cangas do Morrazo, Ribeira e Ponteareas.

No ano 2018 organizaron concertos en Vigo e Cee.

## Premios e recoñecementos
O Coro Gospel Vida foi galardoado polo seu labor solidario no concello de Ribeira coa medalla do concello no ano 2015.

## Notas
## Véxase tamén
### Outros artigos
* Gospel

### Ligazóns externas
* Páxina oficial da Asociación Coro Gospel Vida
* Fedegospel: Federación Española de Gospel
Estadio Municipal Julio Mato

O **Estadio Municipal Julio Mato** é un estadio de fútbol situado no concello de Noia. Situado no lugar de San Lázaro, é de propiedade municipal e é utilizado polo CF Noia. Chamado anteriormente **Estadio Municipal de San Lázaro**, en 2018 cambiou de denominación, recibindo o nome do futbolista noiés Julio Mato "Matito".

## Características
O estadio conta cunha bancada principal con capacidade para 1.000 persoas. Está equipado con cinco vestiarios, pistas de atletismo e céspede natural.

## Notas 
## Véxase tamén 
### Ligazóns externas 
* Datos do estadio na páxina do CF Noia .
* Datos do estadio en camposgallegos.es .
* Datos do estadio no sitio web da Real Federación Galega de Fútbol.
Frode Grodås

**Frode Grodås**, nado en Hornindal o 24 de outubro de 1964 é un adestrador e ex xogador de fútbol noruegués.

## Traxectoria 
Xogou, como porteiro, en diferentes clubs noruegueses pero principalmente no Lillestrøm no que estivo dez anos. Despois pasou por varios equipos de países estraneiros, Inglaterra, Alemaña e España. Gañou a FA Cup inglesa en 1997 co Chelsea. Acabou a súa carreira profesional no Hønefoss.

## Adestrador 
Estudou na Escola de Ciencias do Deporte de Noruega, e logo de retirarse como xogador adestrou o HamKam desde o 1 de decembro de 2005. Tras unha mala tempada o HamKam descendeu da Tippeligaen e o club despediuno o7 de novembro de 2006.

En decembro de 2006, Grodås asinou un contrato de tres anos co Lillestrøm como adestrador de porteiros, e tamén actuou como terceiro gardameta do club, e así en xuño de 2007 cando o primeiro porteiro Heinz Müller quedou suspendido por darlle a Geir Ludvig Fevang no seu xeonllo esquerdo. Por mor disto, Grodås sentou no banco de reservas durante o partido co Sandefjord. En 2010 tras rematar o seu contrato co Lillestrøm converteuse en adestrador de porteiros da selección nacional norueguesa.

## Notas
Modo de fonación

O **modo de fonación** é, en fonética e fonoloxía, a clasificación que se fai aos sons dunha lingua segundo se ao producilos hai vibración ou non das cordas vocais.

## Modos de produción básicos de son dunha lingua 
# - Coa vibración das cordas vocais prodúcense os sons **tonais** ou **sonoros** (vogais, semivogais, nasais etc.). 
# - Sen vibración das cordas vocais e con interrupcións (totais ou parciais) no fluxo de aire que sae dos pulmóns que dá lugar aos sons **xordos** (fricativas etc.) 
# - A combinación de vibración e interrupción, como as oclusivas **sonoras** (en galego 'b', 'd' e 'g') estas xogan un papel moi importante xa que son as que producen a voz.

## Véxase tamén 
* Fonación
* Aparello fonador
Tiburcio Faraldo

**Tiburcio Faraldo Asorey**, nado en Betanzos e finado en Shanghai en novembro de 1875, foi un escritor e diplomático galego.

## Traxectoria 
Fillo de Feliciano Vicente Faraldo e de Francisca Asorey Canda, irmán de Antolín Faraldo. Estudou no Colexio Insigne de la Natividad de Viveiro. Licenciado en Leis pola Universidade de Santiago de Compostela. Fundou, xunto con Vicente Manuel Cociña, o periódico *El Centinela de Galicia* (1843). Foi redactor de *El Oriente*, de Madrid (1853), órgano do novo partido Unión Liberal, dirixido por Vicente Manuel Cociña. Foi cónsul e Ministro Plenipotenciario de España na China.

## Notas 
## Véxase tamén 
### Bibliografía 
*
AG-56

A autovía **AG-56 (Autovía Santiago de Compostela-Brión)** é unha vía de altas prestacións que une a Autoestrada do Atlántico á altura do Rial de Conxo (Santiago de Compostela) co corredor CG-1.5 na localidade de Gontade (Os Ánxeles, Brión). Ten unha lonxitude aproximada de 12 km e é propiedade da Consellería de Infraestruturas e Mobilidade da Xunta de Galicia. O novo proxecto de prolongación co desdobramento do corredor CG-1.5 entre Gontade e Orro (Barro, Noia) elevará esa distancia ata os 29,43 km cunha velocidade límite de 120 km/h.

## Tramos 
## Saídas
Carré Alvarellos

Os apelidos **Carré Alvarellos** poden referirse a doce irmáns, fillos de Uxío Carré Aldao e Purificación Alvarellos Pena, entre eles:

***Xosé Carré Alvarellos**, escritor galego (1884-1904);
***Uxío Carré Alvarellos**, escritor galego (1885-1967);
***Leandro Carré Alvarellos**, escritor galego (1888-1976).
***Gonzalo Carré Alvarellos**, deportista galego (1891-?).
***Lois Carré Alvarellos**, etnógrafo e escritor galego (1898-1965);
Angels & Demons (filme)

***Angels & Demons*** é un filme estadounidense de suspense e misterio dirixido por Ron Howard que se estreou no 2009. Escrito por Akiva Goldsman e David Koepp, baséase na novela de Dan Brown *Angels & Demons*. É a secuela do filme de 2006 *The Da Vinci Code*, tamén dirixido por Howard. A novela na que está baseado o filme foi publicada antes que *O código Da Vinci*. A rodaxe tivo lugar en Roma, Italia, e nos Sony Pictures Studios de Culver City (California).

## Personaxes 
* Tom Hanks como Robert Langdon
* Ewan McGregor como Padre Patrick McKenna
* Ayelet Zurer como Dr. Vittoria Vetra
* Stellan Skarsgård como Comandante Maximilian Richter
* Pierfrancesco Favino como Inspector Ernesto Olivetti
* Nikolaj Lie Kaas como O asasino
* Armin Mueller-Stahl como Cardeal Strauss
* Thure Lindhardt como Tenente Chartrand
* David Pasquesi como Claudio Vincenzi
* Cosimo Fusco como Arcebispo Simeon
* Victor Alfieri como Tenente Valenti
* Carmen Argenziano como Padre Silvano Bentivoglio
* Marco Fiorini como Cardal Baggia/Papa Lucas I
* Bob Yerkes como Cardeal Guidera
* Franklin Amobi como Cardeal Lamassé
* Curt Lowens como Cardeal Ebner
* Todd Schneider como Carabiniere
* Anna Katarina como Docente
* Howard Mungo como Cardal Yoruba
* Rance Howard como Cardeal Beck
* Steve Franken como Cardeal Colbert
* Gino Conforti como Cardeal Pugini
* Elya Baskin como Cardeal Petrov

## Notas 
## Véxase tamén 
### Ligazóns externas 
* Páxina oficial 
* 
* Ficha en AllMovie 
* Ficha en RottenTomatoes 
* Ficha en BoxOfficeMojo
Girl with a Pearl Earring

***Girl with a Pearl Earring*** é un filme dramático dirixido por Peter Webber que se estreou no 2003. O guión foi adaptado por Olivia Hetreed, e baséase na novela homónima de Tracy Chevalier. Scarlett Johansson interpreta a Griet, unha moza servente do século XVII que traballa na casa do pintor neerlandés Johannes Vermeer (interpretado por Colin Firth) no intre que se pintou *A rapaza da perla* (1665) na cidade de Delft en Holanda. Os actores secundarios foron Tom Wilkinson, Cillian Murphy e Judy Parfitt.

## Personaxes 
* Colin Firth como Johannes Vermeer
* Scarlett Johansson como Griet
* Tom Wilkinson como Van Ruijven
* Judy Parfitt como Maria Thins
* Cillian Murphy como Pieter
* Essie Davis como Catharina
* Joanna Scanlan como Tanneke
* Alakina Mann como Cornelia
* Chris McHallem como pai de Griet
* Gabrielle Reidy como nai de Griet
* Rollo Weeks como Frans
* Anna Popplewell como Maertge
* Geoff Bell como Paul The Butcher
* John McEnery como Apotecario

## Notas 
## Véxase tamén 
### Outros artigos 
* *A rapaza da perla*
### Bibliografía 
* 

### Ligazóns externas 
* Páxina oficial 
* 
* Ficha en AllMovie 
* Ficha en RottenTomatoes
Largo de vía

250px|thumb|Esquema do largo de vía
thumb|250px|Largos de vía no mundo
O **largo de vía** ou **ancho de vía** é a distancia entre as caras internas dos raís dunha vía férrea, medida 14&nbsp;mm por debaixo do plano de rodaxe en aliñación recta.

## En Galicia 
En Galicia, como no resto de España, os largos de vía máis usados son:
***1.000&nbsp;mm**: largo métrico, usado nas vías de Feve.
***1.435&nbsp;mm**: largo internacional, usado nas liñas de alta velocidade.
***1.668&nbsp;mm**: largo ibérico, usado nas liñas convencionais.
LIG4

O ***LIG4*** é un xene humano situado no cromosoma 13 que codifica a proteína **ADN ligase IV** (tamén chamada LIG4 ou Lig4).

## Función 
A proteína codificada por este xene é unha ADN ligase dependente de ATP que une as roturas de dobre febra durante o proceso de reparación por unión de extremos non homólogos. Tamén é esencial para a recombinación V(D)J.  A Lig4 forma un complexo con XRCC4, e despois interacciona coa proteína quinase dependente do ADN (DNA-PK) e XLF/Cernunnos, que son tamén necesarias para a NHEJ. Resolveuse a estrutura cristalina do complexo Lig4/XRCC4.

## Envellecemento por causa das células nai hematopoéticas 
A acumulación de danos no ADN orixina o esgotamento de células nai e considérase un importante aspecto no envellecemento.  A deficiencia de Lig4 en células nai pluripotentes altera a unión de extremos non homólogos (NHEJ) e causa a acumulación de roturas de dobre febra no ADN e potencia a apoptose. A sensibilidade das células nai hematopoéticas á deficiencia de Lig4 suxire que a NHEJ mediada por Lig4 é un determinante clave da capacidade das células nai de manterse co tempo fronte aos estreses fisiolóxicos. Esta interacción estabiliza a proteína Lig4 nas células; as células que son deficientes en XRCC4, como as células XR-1, teñen niveis reducidos de Lig4.

## Mecanismo 
A proteína Lig4 é unha ADN ligase dependente do ATP. A Lig4 usa o ATP para adenilarse a si mesma e despois transfire o grupo AMP ao fosfato 5' dun extremo do ADN.  Prodúcese un ataque nucleofílico polo grupo hidroxilo 3' dun segundo extremo do ADN e libera o AMP e orixina o produto de ligazón. A adenilación de Lig4 é estimulada por XRCC4 e o XLF.

## Notas 
## Véxase tamén 
### Bibliografía 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
*
Centro de Investigacións Sociolóxicas

250px|miniatura|Logotipo do CIS
[250px|miniatura|Sede do CIS na rúa Montalbán de [Madrid.]]
O **Centro de Investigacións Sociolóxicas** (**CIS**, en castelán: *Centro de Investigaciones Sociológicas*) é un organismo autónomo español que depende do Ministerio da Presidencia e que ten como obxectivo o estudo científico da sociedade española a través da realización de enquisas periódicas, por iniciativa propia do centro ou por petición doutros organismos.

Ademais da realización e arquivo de enquisas e algunhas investigacións cualitativas, o CIS edita unha revista de investigación, a Revista Española de Investigacións Sociolóxicas (Reis) e varias coleccións de libros especializados en distintas materias das ciencias sociais. Ademais, anualmente organiza un curso de posgrao de formación de especialistas en investigación social aplicada.

O CIS é o herdeiro do Instituto da Opinión Pública (IOP) que foi fundado en 1963 e remodelado en 1977. O CIS é un organismo autónomo dende 1990 e, dende 1995, réxese por estritas condicións legais de transparencia dos seus traballos e a difusión dos resultados.

## Véxase tamén 
### Ligazóns externas 
*Páxina web oficial
Tranvía de Zaragoza

250px|miniatura|Mapa da rede

O **Tranvía de Zaragoza** é unha rede de tranvías que percorre a cidade de Zaragoza, en Aragón.

## Liñas 
Actualmente ten unha liña en funcionamento, a liña 1, cunha lonxitude de 12,8&nbsp;km entre Valdespartero e Parque Goya, que se percorren a unha velocidade comercial de 21&nbsp;km/h sobre unha vía de 1.435&nbsp;mm de largo. Foi inaugurada o 4 de abril de 2011.

Hai outras dúas liñas previstas, que unan os barrios de Las Fuentes e San José con Delicias (liña 2) e La Jota con Torrero (liña 3).

## Véxase tamén 
### Ligazóns externas 
* Web oficial de Tranvía de Zaragoza
Serra do Barbanza

A **Serra do Barbanza**, ou **Serra de Barbanza**, é unha pequena cordilleira montañosa situada na península do Barbanza, na provincia da Coruña. Atópase entre a ría de Muros e Noia e a de Arousa, no extremo occidental de Galicia. Acada cotas superiores aos 600 metros sobre o nivel do mar, a apenas 5 quilómetros do litoral. O punto de máxima altura é o monte Iroite, con 685 metros. Tamén pertence a esta serra o monte da Curota.

## Notas 
## Véxase tamén 
### Bibliografía 
* *As montañas de Galiza*. A Nosa Terra, 2006. ISBN 84-8341-126-1
* 
* 
### Outros artigos 
* Península do Barbanza
* Comarca de Barbanza

### Ligazóns externas 
* Jesús Sánchez Melado. "Sierra de Barbanza: Alto do Eirado y Forcados"  en endefensadelasmontanas.com. 
* Pola Serra do Barbanza roteiros.gal 17/10/2015
Serra do Pisco

A **serra do Pisco** é unha cordilleira transfronteiriza galaico-portuguesa, cunha altura máxima de 989 metros sobre o nivel do mar. Está situada principalmente no distrito portugués da Guarda, cunha orientación xeral norte-sur.

## Véxase tamén 
### Ligazóns externas 
* Ruta da serra do Pisco  en Turismo.gal.
Cercos de Zaragoza

Os **cercos de Zaragoza** foron dous asedios sufridos pola cidade aragonesa de Zaragoza durante a guerra da Independencia, que enfrontou aos exércitos de ocupación do Primeiro Imperio Francés de Napoleón Bonaparte e a forzas españolas leais á dinastía Borbón.

A praza era clave para garantir as comunicacións do nordés e o abastecemento das tropas en Cataluña, así como para controlar Aragón. Por iso, tras a sublevación da cidade a consecuencia dos sucesos do 2 de maio de 1808, enviouse a un exército para restablecer o control da cidade. Aínda que as tropas francesas eran superiores en número e armamento, a cidade resistiu.

[250px|thumb|Asalto das tropas francesas ao mosteiro de Santa Engracia o [8 de febreiro de 1809 pintado por Lejeune.|esquerda]]
Con todo, a finais de ano, os franceses regresaron en maior número, renovándose o cerco. A pesar da feroz resistencia da cidade, inmortalizada por varios cronistas, a cidade, decimada pola guerra e as epidemias derivadas do cerco, capituló finalmente o 21 de febreiro de 1809.

Os cercos de Zaragoza foron un dos acontecementos máis representativos da guerra de Independencia, legando un gran número de heroes e lendas á tradición popular, e sendo fonte de inspiración para varios escritores.
El Guerrillero (Alfoz)

***El Guerrillero*** foi un periódico editado en Alfoz entre 1907 e 1908.

## Historia e características 
Aparecido en abril de 1907, foi un quincenal fundado e dirixido polo párroco de Alfoz José Martínez Calvo. Entre os seus colaboradores figurou Antón Villar Ponte. Aínda se publicaba en febreiro de 1908..

## Notas 
## Véxase tamén 
### Bibliografía 
* 
### Outros artigos 
* Lista de publicacións impresas da provincia de Lugo
Serra da Pena Forcada

A **serra da Pena Forcada** é unha pequena cordilleira localizada ao norte da ría de Camariñas, entre Traba e o cabo Vilán. O punto de maior altura é a Torre da Moa con 241 metros sobre o nivel do mar.

## Véxase tamén 
### Bibliografía 
* *As montañas de Galiza*. A Nosa Terra, 2006. ISBN 84-8341-126-1

### Ligazóns externas 
* Mapa de xeolocalización da serra
* Terra de Soneira en fornelos.net
Monte Tremuzo

O **monte Tremuzo** é un curuto galego situado a 524 metros sobre o nivel do mar, localizado na zona central da ría de Muros e Noia, tendo o seu cume no concello de Outes. Dende a cima deste monte é posible albiscar o treito final do río Tambre así como o desembocadura do río Tines na enseada do Engano. No alto dispón dunha área de recreo e dun parque eólico.

## Notas 
## Véxase tamén 
### Ligazóns externas 
* Miradoiro do monte Tremuzo 
* Tremuzo en altimetrias.net
José García Espinosa

**José García Espinosa**, coñecido como **Pelegrín**, nado en Becerreá o 7 de abril de 1910 e finado nas Nogais setembro de 1936, foi un político galego.

## Traxectoria 
Logo do golpe de Estado do 18 de xullo de 1936 foi secuestrado no seu domicilio baixo un engano. Logo da súa detención, en setembro de 1936 foi paseado pola Garda Civil no monte da Reteixeira, entre As Cruces e A Alence (As Nogais). Recolleron o cadáver fixeron unha caixa de chopo e soterrárono na cara norte da igrexa parroquial de Torés.

En 2016 a Asociación para a Recuperación da Memoria Histórica procedeu á exhumación do seu cadáver.

## Notas 
## Véxase tamén
### Outros artigos 
* Represión franquista en Galicia
### Ligazóns externas 
*
Emiliano R. Fernández

**Emiliano R. Fernández**, nado como **Emiliano Fernández Rivarola** en Yvysunu  o 8 de agosto de 1894 e finado en Asunción o 15 de setembro de 1949 , foi un dos máis prolíficos expoñentes da poesía popular de Paraguai e da polca paraguaia.

## Traxectoria 
É autor duns 2000 poemas. Pasou os seus primeiros anos no lugar de Ysaty, e alí foi á escola primaria ata o quinto grao. Durante a revolución de 1904, que deu o poder ao Partido Liberal, estableceuse na cidade de Concepción e alí realizou o servizo militar. A partir da década de 1920 comezou a percorrer todos os recunchos de Paraguai, escribindo os seus primeiros versos que recitaba ou cantaba acompañándose coa súa guitarra: “Primavera” (I e II), “Trigueñita” e “Pyhare amaguype”, publicados en *Okara poty kue a mi*, revista de versos e cancións populares editada durante moitos anos pola familia Trujillo. Posteriormente escribiu dúas das súas máis populares composicións de ton épico: “Che la reina” ou “Ahama che china” e “Rojas Silva rekavo”.

Participou na guerra do Chaco, entre Paraguai e Bolivia (1932-1935), como soldado do Rexemento de Infantaría “13 Tuyutí”, escribindo os seus mellores versos entre as pausas das batallas. Trasladárono a Asunción logo de recibir unha ferida na fronte. Durante o conflito internacional escribiu versos patrióticos, insuflándolles entusiasmo e certeza na vitoria aos soldados. O erudito e intelectual Carlos Villagra Marsal considérao o poeta popular por excelencia de Paraguai. Escribiu en “jopará”, o guaraní popular, moi fortemente castelanizado.

Traballou como xornalista no *Semanario Guaraní*. Durante a súa vida só publicou un libro *Ka’aguy jary’i*, que contén algúns dos seus poemas máis emblemáticos.

## Notas
El Progreso Murés

***El Progreso Murés*** foi un periódico editado en Muras entre 1915 e 1925.

## Historia e características 
Voceiro do Sindicato Agrícola y Pecuario de Muras, apareceu en novembro de 1915. Tiña como correspondente en Cuba a Vicente Otero Cao.

## Notas 
## Véxase tamén 
### Bibliografía 
* 
### Outros artigos 
* Lista de publicacións impresas da provincia de Lugo
### Ligazóns externas 
* A sociedade de instrución “Vivero y su Comarca”
Ferdinand the Bull (filme)

***Ferdinand the Bull*** é unha curtametraxe clásica de animación de 1938 producida por Walt Disney Productions e estreada o 25 de novembro de 1938 por RKO Radio Pictures. Foi dirixida por Dick Rickard e está baseada no libro *The Story of Ferdinand* de Munro Leaf. *Ferdinand the Bull* foi o gañador do Oscar á mellor curtametraxe animada na 11ª edición dos Oscar.

## Notas 
## Véxase tamén 
### Ligazóns externas 
*
Herolind Shala

**Herolind Xhavit Shala**, nado en Porsgrunn o 1 de febreiro de 1992, é un futbolista profesional noruegués-albano-kosovar que xoga como centrocampista co Kasımpaşa cedido polo AC Sparta Praha.

## Traxectoria 
Naceu en Noruega de pais naturais de Kosovo de orixe albanesa. Xogou na liga norueguesa co Notodden e o Odds.

### Sparta de Praha 
O 11 de xaneiro de 2015 Shala firmou co AC Sparta Praha por tres anos e medio. Deubutou o 23 de febreiro de 2015 nunha vitoria 4-1 contra o Příbram antes que Václav Kadlec o substituíra no minuto 54.

## Carreira internacional 
Competiu con Noruega nas seleccións sub-17 e sub-21.

### Albania 
Por ser descendente de albaneses de Kosovo o 4 de xuño de 2013 recibiu a cidadanía albanesa canda Haxhi Neziraj, Valentin Gjokaj e Amir Rrahmani.

#### Albania sub-21 
miniatura|Shala coa selección de Albania sub-21
Ao convocalo tanto a selección sub-21 norueguesa como a albanesa en maio de 2013 decidiu xogar coa albanesa. O 11 de xullo de 2013 fixo o seu debut coa selección sub-21 albanesa nun encontro contra Bosnia e Herzegovina

Tamén xogou o último partido de cualificación para a Eurocopa sub-21 o 5 de marzo de 2014 contra Austria, marcou o último gol albanés no minuto 57 nunha vitoria do seu equipo por 1-3.

#### Selección absoluta de Albania 
O seleccionador de Albania Gianni De Biasi convocouno para xogar coa selección absoluta no partido de cualificación da Eurocopa de 2016 contra Portugal o 7 de setembro de 2014. Non obstante non debutou ata o 14 de novembro de 2014 nun partido amigable contra Francia, saíu ao terreo de xogo no minuto 76 en substitución de Ermir Lenjani. No outro encontro contra Italia tamén como substituto, saíu no minuto 71 en lugar de Amir Abrashi.

#### Kosovo 
Recibiu unha invitación de Albert Bunjaki para xogar co equipo de Kosovo, e debutou no partido de cualificación do mundial de 2018 nunha derrota 6-0 contra Croacia o 6 de outubro de 2016.

## Notas
Mother Pluto

***Mother Pluto*** é unha curtametraxe clásica de animación de 1936 producida por Walt Disney Productions e estreada o 14 de novembro de 1936 por United Artists.

## Voces 
* Pluto: Pinto Colvig
* A galiña: Florence Gill

## Notas 
## Véxase tamén 
### Ligazóns externas 
*
Macizo do Forgoselo

O **macizo do Forgoselo**, na comarca das Pontes é unha cordilleira montañosa de rocha granítica principalmente, e con presenza de lousas e cuarcitas na cara oeste da serra, no monte das Louseiras. A cordilleira está composta por veigas de importante valor ecolóxico e xeolóxico. Na vexetación do monte homónimo predominan as queirugas. O macizo esténdese de oeste a leste polos concellos de Neda, San Sadurniño, A Capela e As Pontes de García Rodríguez. O outro monte do macizo é o monte Fontardión. Os puntos de maior altura son o alto de Racamonde con 542 metros sobre o nivel do mar, e a pena do Escoitadoiro, situada a 518 msnm. Na serra abundan os cabalos ceivos, o gado bóvido baseado en vaca rubia galega, as lebres, os coellos, xabariles, cervos, corzos, raposos, ourizos  ou lobos. Nas brañas atopamos numerosas especies de anfibios e insectos, así como gran cantidade de especies vexetais adaptadas a este tipo de lugares húmidos e frescos. A árbore predominante, aínda que escasa por ser unha zona deforestada durante séculos para a explotación animal, é o piñeiro, que nos últimos tempos estase a ver afectado por unha praga.

A relación do home coa cordilleira data da prehistoria, e as actividades humanas modificaron notablemente o ecosistema, existindo restos megalíticos tales como as mamoas, e sendo a deforestación con motivos agropecuarios realizada na Idade Media ou antes, a principal razón da existencia das veigas e brañas existentes a día de hoxe na serra. Na actualidade destaca a creación de pistas para coches sobre os antigos camiños, a presenza de eólicos ao longo da cordilleira, os valados, xa señan en tradicional pedra como os presentes no lugar de Racamonde, ou os realizados de arame máis modernos. Tamén se ten celebrado nos distintos curros da zona a ¨Rapa das Bestas¨.

## Notas 
## Véxase tamén 
### Bibliografía 
* VALES, C. *Forgoselo, Espacio Natural*. Bahia Edicións, 1992. A Coruña.
Serra de Santa Eufemia

A **serra de Santa Eufemia** é unha cordilleira localizada no sur de Galicia, nas terras de Lobios, na provincia de Ourense. Recibe o dito nome en referencia a Santa Eufemia de Lobios, cuxo corpo apareceu naquel lugar segundo recollen algunhas crónica da época.

Ten unha altitude media de 943 metros sobre o nivel do mar. O seu punto máis alto é o barranco de Cruz de Touro, con 1.222 metros, que é ademais unha zona protexida pertencente ao parque natural da Baixa Limia.

## Notas 
## Véxase tamén 
### Ligazóns externas 
* Ruta de sendeirismo pola serra de Santa Eufemia
Biblioteca da Tradución Galega

A **Biblioteca da Tradución Galega**, coñecida tamén co acrónimo **BITRAGA**, dependente do grupo de traballo composto por docentes da Facultade de Filoloxía e Tradución da Universidade de Vigo, contén a referencia bibliográfica dos textos literarios traducidos doutras linguas á galega e da galega cara á outras linguas. Nun primeiro momento, o arquivo recolle as traducións literarias publicadas dende 1980. Trátase dun proxecto aberto e colaborativo.

En 2016 a súa responsable era a profesora Ana Luna Alonso. Ademais dun equipo formado polas profesoras Iolanda Galanes, Áurea Fernández Rodríguez, Silvia Montero Küpper (responsable dende 2017) e Patricia Buján Otero, tamén conta con achegas de diversos colaboradores, tales que Raquel Alonso Araujo, Alejandro Alonso Martínez, Silvia Duarte Collazo, Óscar Ferreiro Vázquez, Elizabete Manterola Agirrezabalaga, Iolanda Mato Creo, Liliana Valado Fernández, Bárbara Álvarez Fernández ou Paz Orois.

## Notas 
## Véxase tamén 
### Ligazóns externas 
* Páxina web oficial
* *A proxección da literatura galega a través da tradución. Grupo BITRAGA*
Odmar Braga

**Odmar Pinheiro Braga**, nado en Recife o 8 de novembro de 1952, é un escritor brasileiro de lingua sefardí e portuguesa.

## Traxectoria 
Odmar Braga, brasileiro que afirma descender de xudeus sefardís neerlandeses que chegaron a América hai catro séculos e que redescubriu as súas raíces xudías. Licenciado en dereito na Universidade Católica de Pernambuco, publicou libros de poesía en sefardí, portugués e bilingües.

## Obra 
;En portugués
* * Por debaixo da Alma *&nbsp;(1992, poesía)
* *Poemas de Amor e Liberdade  (1997, teatro)*
* *Os Abutres também comem caviar (1999, teatro)*
* *Bruria (2000, teatro)*
* *Fogo de Lua & outros Poemas (2004, poesía)*
* *Coletanea Poetas del Mundo (2009, poesía)*
;Bilingües sefardí - portugués
* *Rekodros/Lembranças*(portugués/ladino) – 2001
* *Rekodros/Lembranças*(portugués/ladino) – 2005
;En sefardí
* *Rekodro de mis rekodros* - (2010, poesía)
* *Viduy* (2013, poesía)
* *Diksionario Djudeo Espanyol/Portugez - Portugez/Djudeo Espanyol* - 2013

## Notas
El Valle de Oro

***El Valle de Oro*** foi un periódico editado no Valadouro en 1907.

## Historia e características 
Apareceu en 1907. Periódico decenal. Fundado por Juan Ramón Álvarez e Acevedo.

## Véxase tamén 
### Bibliografía 
* 
### Outros artigos 
* *Valle del Oro*
* Lista de publicacións impresas da provincia de Lugo
Salvador Jorge Blanco

**José Salvador Omar Jorge Blanco**, nado o 5 de xullo de 1926 en Santiago de los Caballeros e finado o 26 de decembro de 2010 en Santo Domingo de Guzmán, foi un político, avogado e escritor. Foi o Presidente da República Dominicana dende 1982 ata 1986, o primeiro presidente da República Dominicana que foi acusado de corrupción .

Empezou a súa carreira política na década de 1960, pouco despois do asasinato do ditador Rafael Leónidas Trujillo (30 de maio de 1961). En 1963 ingresou no partido Unión Cívica Nacional.

## Notas
Vertedoiro (lixo)

miniatura|dereita|220px|Vertedoiro non controlado.
Un **vertedoiro** é un lugar onde se acumulan o lixo e os residuos. Poden ser autorizados ou clandestinos.

## Tipos de vertedoiros 
* Vertedoiro clandestino ou descontrolado: É un lugar que, sen consideracións medioambientais, é empregado por un grupo humano para depositar os seus residuos sólidos. Son unha grave fonte de contaminación, doenzas e outros problemas. 
* Vertedoiro municipal ou urbano: É un vertedoiro que baixo certas consideracións ou estudos de tipo económico, social e ambiental, é empregado polos gobernos municipais para acumular o lixo. Tamén son coñecidos como "vertedoiros controlados" ou "enterramentos sanitarios".

## Notas 
## Véxase tamén 
### Ligazóns externas 
* *Que é un vertedoiro?* na páxina do Sistema de Información de Residuos de Galicia (SIRGA)
Núria Parlon

**Núria Parlon i Gil**, nada en Barcelona o 2 de agosto de 1974, é unha política catalá do Partit dels Socialistes de Catalunya. En 2016 era viceprimeira secretaria do PSC e alcaldesa da localidade barcelonesa de Santa Coloma de Gramanet, dende 2009. O 25 de novembro de 2012 foi escollida deputada no Parlamento de Cataluña pola circunscrición de Barcelona. O 11 de xuño de 2011, tras as eleccións municipais celebradas o 22 de maio, foi reelixida como alcaldesa da cidade.

## Véxase tamén 
### Ligazóns externas 
* Núria Parlon no sitio web do Parlament de Catalunya 
* Páxina web de Núria Parlon.
Santiago Casares

O nome de **Santiago Casares** pode referirse a:

***Santiago Casares Paz**, político galego (f. 1920);
***Santiago Casares Quiroga**, político galego, fillo do anterior (1884-1950).
La Chicana

**La Chicana** é un grupo musical consagrado ao xénero do tango que se formou en Bos Aires en 1995. Os seus membros son Dolores Solá, Acho Estol e Juan Valverde. A banda alterna a recuperación de ritmos e letras dos comezos do xénero con música actual coma o rock. En 2006 o grupo recibiu o premio Carlos Gardel na categoría *Tango Nuevas Formas*, en recoñecemento ao seu cuarto álbum, *Lejos*. Está considerado un dos grupos destacados da Nueva Guardia do tango.

## Discografía 
* *Ayer hoy era mañana* (1997)
* *Un giro extraño* (2000)
* *Tango agazapado* (2004). 
* *Lejos* (2006)
* *Revolución o picnic* (2011).
* *Antihéroes y tumbas* (2015)

## Notas 
## Véxase tamén 
### Ligazóns externas 
* Sitio web oficial
Serra do Galleiro

A **serra do Galleiro** é un cordal galego situado ao leste do municipio de Vigo, que abrangue terras dos concellos de Pazos de Borbén, Mos e Ponteareas. Esténdese de norte a sur en paralelo á depresión Meridiana, ao leste da mesma. Na vertente oeste ten o río Louro, namentres que pola leste corre o río Tea. O seu pico máis alto é o Couto do Lobo, con 743 metros sobre o nivel do mar.

## Véxase tamén 
### Ligazóns externas 
* Información xeral sobre a serra do Galleiro
* *Paisaxes: A Serra do Galleiro*
Teorema de Cantor

O **teorema de Cantor** é un resultado formalizable na teoría de conxuntos de Zermelo-Fraenkel, que afirma o seguinte:

## Discusión 
O teorema de Cantor é obvio para conxuntos finitos: se un conxunto finito ten *n* elementos entón o conxunto de partes dese conxunto ten 2*n* elementos. O feito de que sexa válido para todo conxunto infinito non é de todo intuitivo, pero permite establecer varios resultados interesantes:
* Existe unha infinidade de **cardinais transfinitos**, o que significa que en realidade existen moitos tipos de infinito (de feito unha infinidade), cada un maior que o anterior. Este resultado a priori é moi pouco intuitivo, pero tremendamente importante na fundamentación das matemáticas.
* Non existe **ningún xeito de enumerar** todos os subconxuntos de \N.

Para ilustrar a validez deste teorema para conxuntos infinitos reprodúcese a continuación unha demostración.

## Demostración 
Considérese unha función calquera f: A \to \mathcal{P}(A); demostrar o teorema de Cantor require probar que f non é sobrexectiva e para probar que f non é sobrexectiva abonda con atopar un subconxunto de A que non sexa a imaxe de ningún elemento de A a través de f.

Cantor considerou un subconxunto particular B definido como:
: B=\left\{\,x\in A : x\not\in f(x)\,\right\}
e probou que ese subconxunto non pode ser a imaxe de ningún elemento de A.

O argumento que construíu Cantor é por redución ao absurdo presupondo que existe  a\in A: B = f(a), posto que B é un subconxunto de A. Entón pódense distinguir dous casos:
# Se a\in B, entón pola definición de B tense que a\notin B, o que é contraditorio.
# Se a\notin B, entón pola definición de B tense que a\in B, o que é contraditorio.

En ambos os casos chégase a unha contradición, e polo tanto non existe esa a e entón f (que é unha función calquera) non é sobrexectiva, como se quería demostrar.

## Véxase tamén 
### Bibliografía 
* Halmos, Paul, *Naive set theory.* Princeton, NJ: D. Van Nostrand Company, 1960. Reimpreso por Springer-Verlag, Nova York, 1974. ISBN 0-387-90092-6 (Springer-Verlag edition).
* Jech, Thomas, 2003. *Set Theory: The Third Millennium Edition, Revised and Expanded*. Springer. ISBN 3-540-44085-2.
Garaxe

miniatura|dereita|270px|Garaxe para dous coches nunha zona residencial.
Un **garaxe** ou unha **cocheira** é un espazo cuberto e pechado con chave para gardar vehículos. Nunha vivenda unifamiliar dunha poboación ou nunha zona residencial adóitase facer unha distribución da casa ou dos chalés de xeito que haxa un local para gardar os coches ou para almacenar outras cousas.

Os bloques de apartamentos acostuman ter un garaxe comunitario onde se pode mercar ou alugar unha praza de estacionamento nun andar do aparcadoiro.

## Notas 
## Véxase tamén 
### Outros artigos 
*Aparcadoiro
Bloque de apartamentos

[miniatura|dereita|350px|Bloques de apartamentos en [Praga.]]
Un **bloque de apartamentos** ou **bloque de pisos** é un edificio alto construído cunha finalidade residencial, aínda que neles tamén se poden atopar oficinas, almacéns ou locais comerciais nos baixos.

Os bloques de apartamentos teñen vantaxes económicas e técnicas nas áreas cunha densidade de poboación alta. En contraste coas vivendas unifamiliares e os edificios baixos, os bloques de pisos acollen máis habitantes nunha área reducida de terra e reduce o custo das infraestruturas municipais.

A construción de edificios altos xeralizouse en todo o mundo trala invención do ascensor e co emprego de materiais de construción baratos e abundantes como o formigón armado.

## Notas 
## Véxase tamén
Bone Trouble

***Bone Trouble*** é unha curtametraxe clásica de animación de 1940 producida por Walt Disney Productions e estreada o 28 de xuño de 1940.

## Personaxes 
* Lee Millar (voz de Pluto)

## Notas 
## Véxase tamén 
### Ligazóns externas 
*
Åge Hareide

**Åge Fridtjof Hareide**, nado o 23 de setembro de 1953 en Hareid, é un ex xogador e adestrador de fútbol noruegués.

Como adestrador, gañou títulos en todos os países escandinavos, En Suecia co Helsingborgs IF en 1999 e co Malmö FF en 2014, en Dinamarca co Brøndby en 2001–02 e na súa Noruega natal co Rosenborg en 2003. Hareide estivo á fronte da selección nacional norueguesa desde 2003 a 2008 e da de Dinamarca desde 2016.

## Traxectoria 
Durante a súa carreira profesional como xogador formou parte do Hødd, Molde, Manchester City e Norwich City e xogou coa selección norueguesa desde 1976 a 1986, logrando cinco goles en 50 partidos.

## Adestrador 
Desde 1985 Hareide adestrou diversos clubs escandinavos, como o Molde ou o Helsingborgs.
### Noruega 
Hareide converteuse en seleccionador da selección nacional norueguesa a finais de 2003 en substitución de Nils Johan Semb. O de 8 de decembro de 2008, despois de fracasar en torneos internacionais e dun mal inicio nas cualificacións para o Mundial de Fútbol Suráfrica 2010 Hareide cesou como adestrador nacional.

### Viking 
O 10 de xuño de 2009 anunciouse que adestraría ao equipo sueco Örgryte IS e o 1 de decembro de 2009 deixouno para adestrar o FK Viking, de Stavanger para substituír a Uwe Rösler. Tras a cesación de Egil Østenstad como director deportivo do Viking, Hareide asumiu o seu posto en setembro de 2011 e Josep Clotet quedou como adestrador na tempada 2012. O Viking acabou o noveno na primeira tempada de Hareide en 2010, e décimo primeiro en 2011. Co equipo colocado en décima posición o 9 de xuño de 2012, o club destituíuno por mor dos malos resultados.

### Helsingborg 
Logo da dimisión de Conny Karlsson do Helsingborgs  o club contratou a Hareide, con quen xa gañara a Allsvenskan en 1999.

### Malmö FF 
O 9 de xaneiro de 2014 converteuse en adestrador do Malmö FF, onde logrou o éxito na defensa do seu liderado na Allsvenskan e cualificarse para a Liga de Campións da UEFA 2014-15 na súa primeira tempada á fronte do equipo, tamén recibiu o premio ao adestrador do ano da Allsvenskan e foi candidato ao adestrador do ano da Svenska idrottsgalan.

### Dinamarca 
O 10 de decembro de 2015 anunciouse que Hareide ía ser o novo adestrador da &nbsp;selección danesa de fútbol en substitución de Morten Olsen, desde o 1 de marzo de 2016.

## Notas
Lingua rutena

:Non se ha confundir co ruteno antigo

miniatura|200x200px|Uso oficial do ruteno panónico en Voivodina, Serbia
O **ruteno** (autodeniminado *русиньска бесїда* ou *русиньскый*) é unha variante lingüística eslava oriental falada polos **rutenos** da Europa Central. Algúns lingüistas non a consideran unha variante, mais é unha lingua separada que ten seu propio código ISO 639-3, mentres que outros a consideran como un dialecto da lingua ucraína. Trátase dun asunto contemporaneamente polémico, e ámbalas dúas posicións posúen tamén implicacións políticas. O ruteno está clasificado como "vulnerable" polo Libro Vermello das Linguas Ameazadas da UNESCO.

## Falantes 
O Ethnologue dá un total de 636.230 falantes. Segundo os censos nacionais, a poboación total de falantes é de 70.734:
* Eslovaquia – 33.482
* Serbia – 15.626
* Ucraína – 6.725
* Polonia – 10.000
* Croacia – 2.337
* Hungría- 1.113
* Chequia – 1.106

## Notas 
## Véxase tamén 
### Outros artigos 
* Wikipedia en ruteno